Infoboks Brønshøj - FA 2000 2. Division Gruppe 2 (19/09) YouBet 1,87 3,45 3,55

Den skadede Oskar Tranberg har fået forlænget sin kontrakt i Brønshøj Boldklub indtil 2020.

En alvorlig knæskade satte i august sidste år Brønshøjs Oskar Tranberg ud af spillet i det meste af 2018/19-sæsonen. Han forventes spilleklar igen i maj.

Midt i en svær tid fik den 23-årige midtbanespiller dog onsdag en opmuntring fra klubben, som forlængede kontrakten frem til sommeren 2020.

- Selvom Oskar pt. er ude med en skade og først forventes klar i starten af maj måned, var jeg ikke et sekund i tvivl om, at aftalen skulle forlænges, siger sportschef Thomas Ipsen til klubbens hjemmeside.

- Oskar har et kæmpe potentiale, som vi allerede har set, og når han er klar igen, glæder vi os til sammen at tage det næste skridt, lyder det fra Ibsen.

Oskar Tranberg, der er et produkt af Brøndby IF's ungdomsafdeling, kom til Brønshøj fra AB i 2016. Han har siden spillet 55 kampe og scoret 8 mål for klubben.

